Η διαμονή μας στο συγκεκριμένο διαμέρισμα ήταν αρκετά ικανοποιητική. Το σπίτι βρίσκεται σε πολύ κεντρικό σημείο (αν και υπάρχει λίγη φασαρία λόγω αυτού χωρίς όμως να δημιουργείται πρόβλημα). Το διαμέρισμα είναι καινούριο και όμορφα διακοσμημένο. Οι φωτογραφίες το δείχνουν ωστόσο πολύ μεγαλύτερο από ότι είναι, ειδικά το μπάνιο και το σαλόνι. Το υπνοδωμάτιο είναι εξαιρετικό με μεγάλο και μαλακό κρεβάτι! Το γεγονός επίσης ότι το σπίτι έχει θέρμανση, προσδίδει άνεση και το καθιστά ιδιαίτερα ζεστό για το χειμώνα! Η κουζίνα είχε αρκετές ελλείψεις όπως σκεύος για να στραγγίζουν τα πιάτα ή λάδι για μαγείρεμα. Κάτι που μας δυσκόλεψε αρκετά ήταν η λειτουργία της τηλεόρασης που απαιτεί να συνδέεις το κινητό ή το λάπτοπ σου, κάτι το οποίο δεν αναφερόταν. Τέλος ενώ το διαμέρισμα ήταν καθαρό, υπήρχαν λεπτομέρειες που είχαν ξεφύγει όπως σκόνες και τρίχες. Σε γενικές γραμμές ήταν ένα όμορφο σπίτι και μια ευχάριστη διαμονή, η οποία ωστόσο έχει περιθώρια βελτίωσης!